[[รีวิว...ร้านไก่กะเต็ด หมวดเที่ยง (ไก่กะเต็ดเจ็ดสี โนนไทย) #กินไหนดีโคราช]]

ถ้าพูดถึงอาหารขึ้นชื่อของเมืองย่าโมเรานี้ ก็คงจะหนีไม่พ้น ผัดหมี่โคราช ขนมจีนประโดก ส้มตำโคราช อาหารอีกชนิดหนึ่งที่ถือว่าเป็นของดีโคราชก็คือ "ไก่กะเต็ด" กะเต็ด เป็นภาษาโคราช แปลว่า พลิกกลับ หลายๆ คนอาจจะเคยได้ยินชื่อ แต่ไม่เคยได้ลองทาน วันนี้เราพามาถึงร้านของหมวดเที่ยง ไก่กะเต็ด ที่อำเภอโนนไทย ไก่กะเต็ดเจ้าต้นตำรับต้องที่นี่เลยค่ะ แต่เจ้าของร้านไม่ค่อยจะได้อยู่ร้านเท่าไหร่หรอกค่ะ ส่วนใหญ่จะเดินสายออกบูธไปตามต่างจังหวัด เพื่อนำเสนอของดีของจังหวัดเราให้คนอื่นๆ ได้รู้จักและลิ้มรส จนคนโคราชอาจจะไม่ค่อยได้กิน (รึป่าว?) ราคาไก่กะเต็ด ตัวละ 170 บาทค่ะ ได้ทานแล้วเราว่าอร่อยดีนะ แต่ที่เด็ดเนี่ย เราว่าเป็นน้ำจิ้มค่ะ ยกนิ้วให้เลย เด็ดจริง ที่สำคัญ เจ้าของร้านเป็นกันเองและใจดีสุดๆ ลดราคาให้ด้วยใครอยากไปทาน เพื่อความชัวร์นะคะ เราว่าโทรไปถามเลย ว่าร้านเปิดขายมั้ย จะได้ไม่เสียเที่ยว

ที่ตั้ง: จากอำเภอโนนไทย แยกไฟแดงที่ 2 เลี้ยวขวาถนนที่จะไปขามสะแกแสง ร้านอยู่ขวามือ เยื้องๆ กับที่ทำการไฟฟ้า อำเภอโนนไทย
เบอร์โทรศัพท์:  089-8490549